CELEX: 62014CN0486
Language: et
Date: 2014-11-04 00:00:00
Title: Kohtuasi C-486/14: Eelotsusetaotlus, mille on esitanud Hanseatisches Oberlandesgericht Hamburg (Saksamaa) 4. novembril 2014 – Kriminaalasi Piotr Kossowski süüdistuses

19.1.2015   
            
            
               ET
            
            
               Euroopa Liidu Teataja
            
            
               C 16/18
            
         
      Eelotsusetaotlus, mille on esitanud Hanseatisches Oberlandesgericht Hamburg (Saksamaa) 4. novembril 2014 – Kriminaalasi Piotr Kossowski süüdistuses
      (Kohtuasi C-486/14)
      (2015/C 016/28)
      Kohtumenetluse keel: saksa
      
         Eelotsusetaotluse esitanud kohus
      
      Hanseatisches Oberlandesgericht Hamburg
      
         Põhikohtuasja pooled
      
      Piotr Kossowski
      
         Teine menetlusosaline: Generalstaatsanwaltschaft Hamburg (Hamburgi peaprokuratuur)
      
         Eelotsuse küsimused
      
      
                  1.
               
               
                  Kas Schengeni lepingu rakendamise konventsiooni (1) ratifitseerimisel konventsiooniosaliste poolt konventsiooni artikli 55 lõike 1 punkti a alusel tehtud reservatsioonid – nimelt Saksamaa Liitvabariigi poolt ratifitseerimiskirja hoiuleandmisel punkti a kohta tehtud reservatsioon, et konventsiooni artikkel 54 ei seo teda juhul, „kui tegu, mille suhtes välismaine kohtuotsus on tehtud, pandi toime täielikult või osaliselt tema enda territooriumil […]” – kehtivad ka pärast Schengeni acquis’ liidu õigusesse inkorporeerimist 2. oktoobri 1997. aasta Amsterdami lepingule lisatud Schengeni protokolliga, mida kinnitas Lissaboni lepingule lisatud Schengeni protokoll; kas kõnealused erandid on põhiõiguste harta (2) artiklis 50 sätestatud proportsionaalsed piirangud põhiõiguste harta artikli 52 lõike 1 tähenduses?
               
            
                  2.
               
               
                  Kui see ei ole nii, siis:
                  Kas Schengeni lepingu rakendamise konventsiooni artiklis 54 ja põhiõiguste harta artiklis 50 sisalduvat ne bis in idem põhimõtet ja teistkordse kohtumõistmise keelu põhimõtet tuleb tõlgendada nii, et sellega on vastuolus süüdistatava kohtu alla andmine teatavas liikmesriigis – käesoleval juhul Saksamaa Liitvabariigis –, kui teise liikmesriigi – käesoleval juhul Poola Vabariigi – prokuratuur lõplikult lõpetas süüdistatava suhtes läbiviidud kriminaalmenetluse faktilistest põhjustest tulenevalt põhjendatud kahtluse puudumise tõttu, kusjuures süüdistatav ei pidanud täitma teatavaid prokuratuuri poolt kehtestatud kohustusi ega toimunud üksikasjalikku uurimist, ja menetluse saab uuendada ainult oluliste, varem teadmata asjaolude ilmsikstulekul, kuigi selliseid uusi asjaolusid konkreetselt ei esine?
               
            
         (1)  Konventsioon, millega rakendatakse 14. juuni 1985. aasta Schengeni lepingut Beneluxi Majandusliidu riikide, Saksamaa Liitvabariigi ja Prantsuse Vabariigi valitsuste vahel nende ühispiiridel kontrolli järkjärgulise kaotamise kohta; ELT 2000, L 239, lk 19.
      
         (2)  Euroopa Liidu põhiõiguste harta; ELT 2014, C 326, lk 391.